टीम इंडिया के मैच UAE, ओमान या श्रीलंका में; 3 बार भारत-पाक मैच की उम्मीद
Asia Cup 2023 Schedule and Venue: India's Matches in UAE, Oman, or Sri Lanka; Possibility of Half Tournament in Pakistan सितंबर में इसी साल होने वाला एशिया कप पाकिस्तान में ही हो सकता है। ESPN क्रिकइंफो की रिपोर्ट के अनुसार, टूर्नामेंट के ज्यादातर मैच पाकिस्तान में होंगे।
सितंबर में इसी साल होने वाला एशिया कप पाकिस्तान में ही हो सकता है। ESPN क्रिकइंफो की रिपोर्ट के अनुसार, टूर्नामेंट के ज्यादातर मैच पाकिस्तान में होंगे। हालांकि, भारतीय टीम के जितने भी मैच होंगे, उन्हें UAE, ओमान या श्रीलंका में से किसी एक जगह शिफ्ट कराया जा सकता है। टूर्नामेंट में 3 बार भारत-पाक मैच होने की उम्मीद है।
इस बार का एशिया कप सितंबर के शुरुआती सप्ताह में होना है। 13 दिनों तक चलने वाले 6 टीमों के टूर्नामेंट में फाइनल समेत कुल 13 मैच होंगे। भारत और पाकिस्तान एक ही ग्रुप में हैं। उनके साथ एक टीम क्वालिफाई करके पहुंचेगी। वहीं श्रीलंका, बांग्लादेश और अफगानिस्तान दूसरे ग्रुप में है।
न्यूट्रल वेन्यू पर होंगे भारत के मैच 
एशिया कप के शुरुआती स्टेज में भारतीय टीम 2 मैच खेलेगी। एक भी मैच जीतने पर टीम सुपर-4 स्टेज में पहुंचेगी, जहां उन्हें 3 मैच खेलने होंगे। अगर टीम इंडिया फाइनल में भी पहुंची तो टीम टूर्नामेंट में कुल 6 मुकाबले खेलेगी। भारत के फाइनल में पहुंचने की स्थिति में उस मुकाबले को भी न्यूट्रल वेन्यू पर ही शिफ्ट किया जाएगा।
इंग्लैंड का नाम भी न्यूट्रल वेन्यू में शामिल
न्यूट्रल वेन्यू में फिलहाल UAE, ओमान और श्रीलंका के अलावा इंग्लैंड का नाम भी सामने आ रहा है, क्योंकि इंग्लैंड में भारत-पाक मैच को देखने के लिए भारी मात्रा में दर्शक पहुंच सकते हैं। लेकिन इंग्लैंड को मेजबानी मिलने की उम्मीद कम ही है, क्योंकि UAE और ओमान में इससे पहले एशिया कप और IPL के मैच सितंबर के दौरान आयोजित किए गए हैं। ऐसे में एशिया के ही किसी देश को भारत के मैचों की मेजबानी मिलने की उम्मीद है।
ACC मीटिंग में नहीं हो सका था फैसला
पिछले सप्ताह एशियन क्रिकेट काउंसिल (ACC) ने पाकिस्तान में एशिया कप कराने को लेकर मीटिंग की थी। इस मीटिंग में फाइनल वेन्यू को लेकर फैसला नहीं हो सका था। इस मीटिंग के बाद भी पाकिस्तान क्रिकेट बोर्ड (PCB) और ACC सदस्यों में इनफॉर्मल मीटिंग हुई। इन मीटिंग में समस्या का समाधान निकाला गया।
रिपोर्ट्स के अनुसार, एशिया कप में भारत को छोड़कर बाकी 5 देशों के मैच पाकिस्तान में ही होंगे।
3 बार हो सकता है भारत-पाक मुकाबला
सितंबर के शुरुआती सप्ताह में होने वाले टूर्नामेंट में कुल 6 टीमें हिस्सा लेंगी। भारतीय टीम के ग्रुप में पाकिस्तान के अलावा एक टीम क्वालिफायर स्टेज से पहुंचेगी। श्रीलंका, बांग्लादेश और अफगानिस्तान दूसरे ग्रुप में रहेंगी। दोनों ग्रुप से टॉप-2 टीमें सुपर-4 स्टेज में पहुंचेंगी।
भारत और पाकिस्तान के सुपर-4 स्टेज में पहुंचने की स्थिति में दोनों टीमों में एक बार फिर मुकाबला होगा। सुपर-4 स्टेज की टॉप-2 टीमें फाइनल में पहुंचेंगी। अगर भारत और पाकिस्तान ने ही टॉप-2 स्थान पर फिनिश किया तो दोनों टीमें फाइनल में भी आमने-सामने होंगी। इस तरह टूर्नामेंट में 3 बार दोनों टीमें भिड़ सकती हैं।
श्रीलंका है डिफेंडिंग चैंपियन
पिछले साल 20 ओवर फॉर्मेट का एशिया कप अगस्त के दौरान UAE में खेला गया था। इसकी मेजबानी श्रीलंका को सौंपी गई थी। लेकिन, श्रीलंका में आर्थिक और राजनीतिक मुश्किलों के कारण इसे UAE शिफ्ट कर दिया गया था। होस्ट टीम श्रीलंका ने फाइनल में पाकिस्तान हराकर टूर्नामेंट जीता था।
टीम इंडिया तक ग्रुप स्टेज के दोनों मैच जीतकर सुपर-4 में पहुंची थी। लेकिन, सुपर-4 में पाकिस्तान और श्रीलंका से हारकर फाइनल के लिए क्वालिफाई नहीं कर सकी थी।
क्रिकेट से जुड़ी ये खबरें भी पढ़ सकते है...
12 शहरों में होंगे वनडे क्रिकेट वर्ल्ड कप के मैच:5 अक्टूबर को होगी शुरुआत, 19 नवंबर को अहमदाबाद में खेला जाएगा फाइनल
पहली बार पूरी तरह भारत की मेजबानी में हो रहे वनडे क्रिकेट वर्ल्ड कप की तारीखें सामने आ चुकी हैं। इसके मुकाबले भारत के 12 शहरों में आयोजित होंगे। क्रिकेट के इस महाकुंभ का आयोजन 5 अक्टूबर से 19 नवंबर के बीच होगा। हर चार साल में होने वाले इस मेगा टूर्नामेंट का फाइनल अहमदाबाद के नरेंद्र मोदी स्टेडियम में होगा। पढ़ें पूरी खबर
WPL में मुंबई और यूपी के बीच एलिमिनेटर आज:जीतने वाली टीम दिल्ली से फाइनल खेलेगी, जानें टीमों का सफर और पॉसिबल प्लेइंग-11
विमेंस प्रीमियर लीग (WPL) में आज टूर्नामेंट का पहला नॉकआउट मुकाबला होगा। मुंबई के डीवाई पाटिल स्टेडियम में मुंबई इंडियंस और यूपी वॉरियर्ज के बीच शाम 7:30 बजे से एलिमिनेटर मैच शुरू होगा। दिल्ली कैपिटल्स 5 टीमों के पॉइंट्स टेबल में पहले नंबर पर रहकर फाइनल में पहुंची। पढ़ें पूरी खबर 
IPL-WTC फाइनल से बाहर हो सकते हैं श्रेयस:पीठ दर्द के चलते आखिरी टेस्ट और वनडे सीरीज नहीं खेले, सर्जरी हुई तो 5 महीने लगेंगे
इंडिया के टॉप ऑर्डर बल्लेबाज श्रेयस अय्यर IPL और वर्ल्ड टेस्ट चैंपियनशिप (WTC) के फाइनल से बाहर हो सकते हैं। पीठ में दर्द के चलते श्रेयस ऑस्ट्रेलिया के खिलाफ अहमदाबाद टेस्ट और वनडे सीरीज भी नहीं खेल सके थे। पढ़े पूरी खबर...